Мишель-Анж Уасс

Мишель-Анж Уасс (француз телендә: Michel-Ange Houasse; 1680 ел тирәсе, Париж — 1730 елның 30 сентябре, Арпажон, Иль-де-Франс) — рококо чоры француз рәссамы.
Француз Король нәфис сәнгатьләр академиясе әгъзасы (1706 елдан бирле).
 Тәрҗемәи хәле 
Беренче живопись сабакларын әтисе живописец Рене-Антуан Уасс (1645—1710) остаханәсендә алган. Укуын Франция Живопись һәм сынчылык Академиясендә дәвам иткән.
1699 елда һөнәрне өйрәнеп Римга барган анда 1705 елга кадәр торган һәм иҗат иткән. 1715 елда король Филипп V-нең премьер-министры Жан Орри чакыруы буенча Испаниягә килгән. Сарай яны король живописецы (Pintor de Cámara du Roi) званиесен алган һәм аны гомере ахырына кадәр йөрткән.
Мишель-Анж испан король гаиләсе һәм шул исәптән киләчәк король Луис I-нең тулы рәт портретларын һәм шулай ук фламанд бароккосы стилендә тарихи-мифологик һәм дини картиналар һәм Испаниянең авыл күренешләре картиналарын иҗат иткән.
Күп пастораль һәм буколики жанр картиналарының авторы. А. Ватто һәм Н. Пуссен йогынтысы астында иҗат иткән.
1727 елда авырган килеш Ватанына кайткан. Аннан соң янә Испаниягә барган һәм Мадридка кайткан, анда аның сәламәтлеге начарая торган. 1730 елда Арпажонда Парижга кайтышлый үлгән.
Мишель-Анж Уасс җиде ел король сарае янында эшләгән булса да, ул ясаган портретларының азы гына сакланып калган.
 Сайланган эшләр 
 «Геркулес һәм Лихас», 1707 , Турда нәфис сәнгатьләр музее
 «Беренче Астурия принцы Луис портреты», 1717, Прадо, Мадрид
 «Bacchanale» , 1719 , Прадо, Мадрид
 «Бахус корбаны», 1720, Прадо, Мадрид
 «Изге гаилә», 1726, Прадо, Мадрид
 «Эскориал монастыре манзарасы» , 1720—1730, Прадо, Мадрид
Milagro de San Francisco de Regis (Museo del Prado).jpg
San Francisco de Regis predicando (Museo del Prado).jpg
Sagrada Familia con San Juan, por Michel-Ange Houasse.jpg
Aparición de San Francisco de Regis a la madre Momplaisant (Museo del Prado).jpg
 Искәрмәләр 

 Сылтамалар 

 Мишель-Анж Уасс 
Төркем:Рәссамнар